Zhantas/Cleaned-Kyrgyz_Wikipedia huggingface dataset:
Мигель де Сервантес

thumb|Мигель де Сервантес.
Мигель де Сервантес Сааведра ((болжолдуу түрдө) 1547-жыл 29-сентябрь — 1616-жыл 22-апрель) — испаниялык жазуучу. Ал испан тилинде жазган улуу жазуучу жана дүйнөнүн атактуу роман жазуучуларынын бири болуп саналат.

Анын негизги чыгармасы болгон "Дон Кихот" (англ. Don Quixote) алгачкы заманбап роман, Батыш адабиятынын классикасы деп эсептелет жана ушул күнгө чейин жазылган эң мыкты көркөм чыгармалардын арасынан орун алган. Анын испан тилине тийгизген таасири аябай зор болгондуктан бул тил көп учурда la lengua de Cervantes ("Сервантестин тили") деп айтылат. Ошондой эле ал El príncipe de los ingenios ("Акыл-эс канзаадасы") деп да айтылат.

1569-жылы Кастилиядан аргасыз сүргүнгө айдалганда Сервантес Римге көчүп барып, ал жерде кардиналдын жардамчысы болуп иштеген. Андан кийин ал испан жөө аскер бөлүмүндө кошулуп, каракчылар тарабынан 1575-жылы колго түшкөнгө чейин аскердик жашоону уланткан. Туткунда беш жыл өткөргөндөн кийин ага ата-энеси жана Католик диний ордени болгон Тринитарийлер тарабынан кун төлөнүп берилип, Мадриддеги үй-бүлөсүнө кайтып барган.

1585-жылы Сервантес "Галатея" (исп. La Galatea) аттуу элет романын жарыкка чыгарган. Ал Испан армадасында сатып алуу агенти болуп иштеп, кийинчерээк мамлекеттик салык жыйноочу болуп эмгектенген. 1597-жылы мурунку үч жыл аралыгындагы эсептериндеги айырмачылыктар аны Севилядагы падыша түрмөсүнө камалышына алып барган.

1605-жылы Сервантес Валядолидде болгон. Анда Мадридде басылып чыгарылган "Дон Кихоттун" биринчи бөлүгүнүн токтоосуз ийгилиги анын адабий дүйнөгө кайтып келишине белги берген. 1607-жылы ал Мадридде отурукташып, ал жерде өмүрүнүн акырына чейин жашап иштеген. Өмүрүнүн акыркы тогуз жылында Сервантес 1613-жылы "Novelas ejemplares" (Үлгүлүү романдар), 1614-жылы "Viaje al Parnaso" (Парнасска сапар) жана 1615-жылы "Ocho comedias y ocho entremeses" (Сегиз комедия жана сегиз интермедия) менен "Дон Кихоттун" экинчи бөлүгүн жазып чыгарып, өзүнүн жазуучу катары беделин бекемдеген. "Los trabajos de Persiles y Sigismunda" (Персилес менен Сихизмунданын иштери) аттуу акыркы эмгеги Сервантес дүйнө салгандан кийин 1617-жылы басылып чыгарылган.

 Өмүр таржымалы 

 Чыгармалары 

 Шилтемелер 

Категория:Испания жазуучулары
Категория:Испан жазуучулары
Категория:Испания
Категория:Туулгандар 1547-жылы
Категория:Өлгөндөр 1616-жылы
Филип Пулман

thumb|Филип Пулман (2005).
Филип Пулман (англ. Philip Pullman; 1946-жылдын 19-октябрында туулган) — англиялык жазуучу. Ал бир нече бестселлер китептердин автору. Эң белгилүүлөрү "Анын караңгы материалдары" фэнтези үчилтиги жана "Жакшы киши Ыйса жана шүмшүк машаяк" аттуу Ыйсанын көркөмдөлүп жазылган өмүр баяны болуп саналат. 2008-жылы The Times гезити Пулманды "1945-жылдан берки 50 улуу британ жазуучуларынын" бири деп атаган. Би-Би-Синин 2004-жылдагы сурамжылоосу боюнча Пулман Британия маданиятындагы эң таасирдүү 11-адам деп таанылган.

Пулмандын "Анын караңгы материалдары" үчилтигиндеги "Түндүк жаркырагы" (англ. Northern Lights) аттуу биринчи китеби 1995-жылы жылдын көрүнүктүү англис тилиндеги балдар китеби деп таанылып, АКШ Китепкана бирикмесинин Карнеги медалына татыган. Медалдын 70 жылдыгына карата комиссия тарабынан мыкты китептер боюнча өткөрүлгөн жалпы элдик добуш берүүнүн жыйынтыгында сыйлыкка татыган мыкты он китептин бири болуп калган. Чыгарма ошол кыска тизмеден коомдук добушка ээ болуп, анын натыйжасында 2007-жылдын июнь айында "Карнегилердин Карнегиси" деген наамга татыган. Ал "Алтын компас" деген америкалык аталыш менен тасмада ылайыкташтырылган.

 Өмүр таржымалы 

 Чыгармалары 

 Шилтемелер 

Категория:Британия жазуучулары
Категория:Туулгандар 1946-жылы
Жон Ирвиң

thumb|Жон Ирвиң
Жон Уинслоу Ирвиң (англ. John Winslow Irving; туулгандагы аты: Жон Уоллес Блант кич., 1942-жылы 2-мартта туулган) — америкалык жазуучу жана "Оскар" сыйлыгын утуп алган сценарист.

Ирвиң 1978-жылы "Гарп боюнча дүйнө" (англ. The World According to Garp) чыгармасы эл аралык деңгээлде ийгилик жараткандан кийин сынчылардын да, элдин да баасына татыган. Ирвиңдин көптөгөн романдары, анын ичинде "Шарап үйүнүн эрежелери" (англ. The Cider House Rules, 1985), "Оуэн Мини үчүн сыйынуу" (англ. A Prayer for Owen Meany, 1989) жана "Бир жылдык жесир" (англ. A Widow for One Year, 1998) бестселлер болуп калган. Беш романы тасмага ылайыкташтырылган. Ирвиңдин айрым китептери (Гарп, Мини, Бир жылдык жесир) жана бир нече кыска аңгемелери Нью Гэмпширдин Эксетер жергесиндеги Филлипс Эксетер академиясынын ичиндеги жана айланасындагы окуяларды чагылдырган. Ал 1999-жылы "Шарап үйүнүн эрежелери" тасмасына жазган сценарийи менен "Оскардын" "Эң мыкты сценарий" наамын утуп алган.

 Өмүр таржымалы 

 Чыгармалары 

 Шилтемелер 

Категория:АКШ жазуучулары
Категория:Сценаристтер
Категория:Туулгандар 1942-жылы
Алан Милн

thumb|upright|Алан Милн (1922).
Алан Александр Милн (англ. Alan Alexander Milne; 1882-жыл 18-январь — 1956-жыл 31-январь) — англиялык жазуучу болгон. Ал оюнчук мамалак Винни-Пух (англ. Winnie-the-Pooh) тууралуу китептери жана башка поэмалары менен таанымал. Милн Винни-Пухтун албан ийгилиги мурдагы эмгектеринин баарын жаап калганга чейин жазуучу, негизинен драматург катары атактуу болуп турган. Милн эки дүйнөлүк согушта тең кызмат өтөп, Биринчи дүйнөлүк согушта Британиянын армиясында болсо, ал эми Экинчи дүйнөлүк согушта Британия ички аскерлеринин башчысы болгон.

 Өмүр таржымалы 

 Чыгармалары 

 Шилтемелер 

Категория:Британия жазуучулары‎
Категория:Туулгандар 1882-жылы
Категория:Өлгөндөр 1956-жылы
Энн Райс

thumb|Энн Райс.
Энн Райс (англ. Anne Rice; туулгандагы аты Говард Аллен Фрэнсис О’Брайен, 1941-жыл 4-октябрь - 2021) — готикалык фантастика, христиан адабияты жана эротика жанрында жазган америкалык жазуучу. Ал өзүнүн "Кан ичкичтердин күндөлүгү" (англ. The Vampire Chronicles) романдар цикли менен көбүрөөк таанымал жана таасирдүү болгон болушу ыктымал. Анда окуя башкы каарман Лестаттын тегерегинде өнүгүп өсөт. "Кан ичкичтердин күндөлүгүндөгү" китептер эки тасманын тартылышына негиз болуп берген. Алар: 1994-жылдагы "Кан ичкич менен маек" (англ. Interview with the Vampire) жана 2002-жылдагы "Каргышка калгандардын ханышасы" (англ. Queen of the Damned).

Нью Орлеанста жарык дүйнөгө келген Райс Техаска жана андан киийн Сан Франциского көчүп кеткенге чейинки жашоосунун алгачкы күндөрүн ошол жерде өткөргөн. Ал католик ишенимин карманган үй-бүлөдө өскөнү менен бойго жеткенде агностик болуп калган. Ал "Кан ичкич менен маек" чыгармасын 1976-жылы чыгаруу менен өзүнүн профессионалдык карьерасын баштаган. Ал учурда Райс Калифорнияда жашап, аталган романдын уландыларын 1980-жылдары жаза баштаган. Католик ишенимине 2000-жылдардын ортосунда кайра кайтып келгенин жар салгандан кийин Райс эки романды жарыкка чыгарган. Алар: "Ыйса: Мисирден кайтуу" (англ. Lord: Out of Egypt) жана "Ыйса: Канага жол" (англ. Christ the Lord: The Road to Cana) романдарды. Чыгармаларда Райс Ыйсанын жашоосундагы белгилүү бир окуяларды көркөмдөп кайра баяндайт. Бир нече жыл өткөндөн кийин ал коомдук маселелер боюнча чиркөөнүн көз карашына макул эместигин айтып, ал эми кудайга болгон ишеними "анын жашоосунун борборунда" кала бере турганын билдирип өзүн уюшкан христианчылыктан алыстаткан. Бирок, ал азыр өзүн секулярдык гуманист деп эсептейт.

Райстын китептери дээрлик 100 миллион нуска менен сатылып, ал Американын жакынкы тарыхындагы эң таанымал жазуучулардын катарына кирген. Анын алгачкы чыгармаларына карата айтылган ой-пикирлер бир беткей болбогону менен ал 1980-жылдардагы сынчылардын жана окурмандардын арты менен таанымал болуп калган. Анын жазуу стили жана чыгармаларынын адабий мазмуну адабий баяндамачылар тарабынан терең анализделген. Ал акын жана сүрөтчү Стэн Райска турмушка чыгып, 1961-жылдан бери 41 жыл чогуу жашашкан. Жолдошу 2002-жылы мээ өсмөсүнөн 60 жаш курагында көз жумган. Ал Стэн менен эки балалуу болушкан: Мишел ак кандуулук илдетинен беш жашында каза болсо, ал эми Кристофер дагы жазуучу болуп саналат.

Кан ичкичтер романдарынан тышкары Райс "Бардык ыйыктардын майрамы" (англ. The Feast of All Saints) (2001-жылы телесериалга ылайыкташтырылган) жана "Сөөктөрдүн кызматчысы" (англ. Servant of the Bones) китептерин да жазып, алар 2011-жылдагы комикс кичисериалдарга негиз болуп берген. "Кан ичкичтердин күндөлүгүндөгү" айрым китептер ар кайсы басмакана тарабынан комикстерге ылайыкташтырылган. Райс ошондой эле "Бейиштин дарбазасы" аттуу эротикалык фантастикалык чыгарманы Энн Рэмплиң жана А. Н. Рокелор каймана аттары менен жазып, ал кийинчерээк 1994-жылы тасмага ылайыкташтырылган.

 Өмүр таржымалы 

 Чыгармалары 

 Шилтемелер 

Категория:АКШ жазуучулары
Категория:Туулгандар 1941-жылы
Анита Диамант

thumb|250px|upright|Анита Диамант.

Анита Диамант (англ. Anita Diamant; 1951-жылы 27-июнда туулган) — көркөм жана нон-фикшн чыгармаларды жараткан америкалык жазуучу. Анын беш романы жарыкка чыккан, алардын эң акыркысы New York Times гезитинин бестселлери "Бостондук кыз" (англ. The Boston Girl) болуп саналат. Ал 1997-жылдагы New York Times гезитинин бестселлери "Кызыл чатыр" (англ. The Red Tent) романы менен белгилүү болгон. Ошондой эле ал азыркы жөөттөрдүн салты боюнча алты нускама жазган: "Жаңы жөөт тою" (англ. The New Jewish Wedding), "Жаңы жөөттөрдүн балдар китеби" (англ. The New Jewish Baby Book), "Жөөт турмушун жашоо" (англ. Living a Jewish Life), "Жөөт жашоосун тандоо" (англ. Choosing a Jewish Life), "Кантип жөөт баланы чоңойтуш керек?" (англ. How to Raise a Jewish Child) жана "Каддиш айтуу" (англ. Saying Kaddish). "Өз чатырымды тигип" (англ. Pitching My Tent) аттуу жеке дилбаяндар жыйнагы да басылмадан чыккан.

 Өмүр таржымалы 

 Чыгармалары 

 Шилтемелер 

Категория:АКШ жазуучулары
Категория:Туулгандар 1985-жылы
Казуо Ишигуро

thumb|upright|Казуо Ишигуро (2005).

Казуо Ишигуро (жап. カズオ・イシグロ же 石黒 一雄; 1954 жылдын 8-ноябрында туулган) — британиялык жазуучу жана сценарист. Ал Жапониянын Нагасаки жергесинде туулган; анын үй-бүлөсү 1960-жылы ал беш жашта болгондо Англияга көчүп барган. Ишигуро 1978-жылы Кент университетинен бакалавр даражасын алып, 1980-жылы Чыгыш Англия университетинин чыгармачыл жазуу боюнча магистр даражасына ээ болгон.

Ишигуро англис тилдүү дүйнөдөгү эң атактуу заманбап көркөм чыгармаларды жараткан жазуучулардын бири болуп саналат. Ал Букер сыйлыгына төрт жолу көрсөтүлүп, 1989-жылы "Күндүн калганы" (англ. The Remains of the Day) романы менен бул сыйлыкка ээ болгон. 2008-жылы Times гезити Ишигурону "1945-жылдан берки 50 улуу британ жазуучусу" тизмесинде 32-орунга жайгаштырган. "Мени эч качан коё бербе" романы 2005-жылы "Букер" сыйлыгынын, 2006-жылы "Артур Кларк" сыйлыгынын жана 2005-жылы Улуттук китеп сынчыларынын чөйрөсүнүн сыйлыгынын кыска тизмелерине кирген. Times журналы чыгарманы 2005-жылдын эң мыкты романы деп атап, 1923-жылдан 2005-жылга чейин жарык көргөн "Англис тилиндеги эң мыкты 100 роман" тизмесине кошкон.
 
Анын "Көмүлгөн алп" (англ. The Buried Giant) аттуу жетинчи романы 2015-жылы 3-мартта Америка Кошмо Штаттары менен Бириккен Падышалыкта басылып чыккан.

 Өмүр таржымалы 

 Чыгармалары 

 Шилтемелер 

Категория:Британия жазуучулары
Категория:Жапон адабияты
Категория:Жапон жазуучулары
Категория:Сценаристтер
Категория:Туулгандар 1954-жылы
Анна Франк

thumb|Anne Frank (1941)
thumb|Берген-Белсен.

Аннелиз Мария "Анна" Франк (англ. Annelies Marie "Anne" Frank; 1929-жыл 12-июнь — 1945-жылы февраль же март) — Германияда туулган күндөлүк жазуучу болгон. Холокосттогу эң көп талкууга алынган жөөт курмандыктарынын бири болгон Франк көзү өткөндөн кийин жарыкка чыккан "Жаш кыздын күндөлүгүнөн" (англ. The Diary of a Young Girl) кийин атак-даңкка жеткен. Анда ал Экинчи дүйнөлүк согуш учурунда Германия Нидерланддарды басып алган кездеги, 1942-жылдан 1944-жылга чейинки өз жашоосун жазып калтырган. Чыгарма дүйнө жүзүндөгү кеңири таанымал болгон китептердин бири. Ал бир нече спектаклдерге жана тасмаларга негиз болуп берген.

Германиянын Франкфурт жергесинде жарык дүйнөгө келген Франк жашоосунун көпчүлүк бөлүгүн Нидерланддардагы Амстердамда өткөргөн. Ал жакка үй-бүлөсү менен төрт жарым жаш курагында Нацилер Германияга көзөмөлдү колго алганда көчүп кетишкен. Германия жараны болуп туулган Франк 1941-жылы жарандыгынан ажырап, эч кайсы мамлекетке карабай калган. 1940-жылдын майына чейин Франктар үй-бүлөсү Нидерланддарда Германия басып алышынан улам Амстердамда тузакка түшкөн. Жөөт калкын куугунтуктоо 1942-жылдын июлунда күчөп кеткенине байланыштуу үй-бүлө Аннанын атасы иштеген имараттын ичиндеги китеп текчелеринин артындагы кээ бир жашыруун бөлмөлөрдө жашынып жүргөн. Ошондон тартып 1944-жылдын августунда үй-бүлө Гестапо тарабынан камакка алынганга чейин Анна туулган күнүнө белек катары алган күндөлүктү сактап, ага ар дайым жазып жүргөн. Алар камалып, анын артынан эле концентрациялык лагерлерге которулган. 1944-жылдын октябрь же ноябрь айында Анна бир тууган эжеси Марго экөө Освенцимден Берген-Белсен концентрациялык лагерине которулуп, ошол жерде бир нече айдан кийин (келтеден болушу мүмкүн) каза табышкан. Алар алгач Кызыл чырым уюму тарабынан март айында көз жумушкан делип, ал эми нидерланд бийлиги алардын өлүмүнүн расмий күнү катары 31-мартты белгилеген. Бирок Анна Франк үй-бүлөсү 2015-жылы жүргүзгөн изилдөө эже-сиңди февраль айында набыт болгон деп эсептейт.

Франктын атасы Отто үй-бүлөдөгү аман калган жападан жалгыз киши болгон. Ал жардам колун сунгандардын бири Мип Гиз тарабынан сакталып калган кызынынын күндөлүгүн табыш үчүн согуштан кийин Амстердамга кайтып барган жана анын аракети менен китеп 1947-жылы жарыкка чыккан. Ал баштапкы жазылган нидерланд тилинен англис тилине биринчи жолу 1952-жылы которулуп, "Жаш кыздын күндөлүгү" деген аталыш менен басылып чыгарылган. Ошондон бери чыгарма 60тан ашуун тилге которулган.

 Өмүр таржымалы 

 Чыгармалары 

 Шилтемелер 

Категория:Инсандар
Категория:Туулгандар 1929-жылы
Категория:Өлгөндөр 1945-жылы
Трумен Капоте

thumb|Трумен Капоте (1959).
Трумен Гарсия Капоте (англ. Truman Garcia Capote; туулганда Трумен Стрекфус Персонс, 1924-жыл 30-сентябрь — 1984-жыл 25-август) — америкалык жазуучу, сценарист, драматург жана актер болгон. Анын көптөгөн кыскача аңгемелери, романдары, пьесалары жана нон-фикшн чыгармалары адабий классика деп таанылган. Алардын арасында "Тиффаниникиндеги эртең мененки тамак" (англ. Breakfast at Tiffany's, 1958) новелласы жана "нон-фикшн роман" деп атоого болгон чыныгы криминалдык роман "Суук кандуулук" (англ. In Cold Blood, 1966) бар. Капотенин романдарынан, аңгемелеринен жана пьесаларынан жок эле дегенде 20 тасма жана телесериал тартылган.

Капоте ата-энесинин ажырашуусунан, апасынын узак убакытка жок болушунан жана бир нече жер которуулардан жаш кезинде кыйынчылык тарткан. Ал 8 жашында жазуучулук өнөрүн байкап калып (Дик Каветт берүүсү, 1980-жыл 21-август), бала чагынын калган убактысын жазуу жөндөмүн өрчүтүү менен өткөргөн. Капоте кесиптик эмгек жолун кыскача аңгемелерди жазуу менен баштаган. "Мириам" (англ. Miriam, 1945) деп аталган аңгемелердин бири Random House басмаканасынын ээси Беннетт Серфтин назарын буруп, натыйжада "Башка үндөр, башка бөлмөлөр" (англ. Other Voices, Other Rooms, 1948) романын жазууга келишим түзүү менен аяктаган. Капоте Канзаста чарба менен алектенген үй-бүлөнүн өлүмү туурасында жазган "Суук кандуулук" аттуу журналисттик эмгеги менен атактуулукка жеткен. Капоте өмүр бою дос болуп калган жана "Куудул чымчыкты өлтүрүү" (англ. To Kill a Mockingbird, 1960) чыгармасынын автору Харпер Линин жардамы менен китепти төрт жылда жазган.

Элдик маданиятта бир көз ирмемге ээ болгон "Суук кандуулук" Капотенин адабий сересинин туу чокусу болуп калган. 1970-жылдары ал ток-шоулордо пайда болуу менен атактуулугун кармап калган.

 Өмүр таржымалы 

 Чыгармалары 

 Шилтемелер 

Категория:АКШ жазуучулары
Категория:Драматургдар
Категория:Туулгандар 1924-жылы
Категория:Өлгөндөр 1984-жылы
Милан Кундера

thumb|Милан Кундера (1980)

Милан Кундера (чех. Milan Kundera; 1929-жылдын 1-апрелинде туулган) — Чехияда туулган франциялык жазуучу. Ал 1975-жылы Парижге сүргүндөлүп, 1981-жылы Франциянын жараны болуп калган. Ал "өзүн франциялык жазуучу катары көрөт жана чыгармалары француз адабияты катары окутулушу керек экенин жана китеп дүкөндөрүндө да ошондой категорияланышын талап кылат".

Кундеранын эң белгилүү чыгармасы "Турмуштун чыдай алгыс жеңилдиги" (англ. The Unbearable Lightness of Being) болуп саналат. 1989-жылдагы Баркыт ынкылабына чейин Чехословакиянын коммунисттик режими анын китептерине тыюу салган. Ал дээрлик жашыруун жашоо таризин карманып, маалымат каражаттарына өтө сейрек чыгып сүйлөйт. Адабият боюнча "Нобел" сыйлыгына көп жыл ат салышкан талапкер Кундера бир нече жолу наамга көрсөтүлгөн делет.

 Өмүр таржымалы 

 Чыгармалары 

 Шилтемелер 

Категория:Чехия
Категория:Франция жазуучулары‎
Категория:Туулгандар 1929-жылы
Франц Кафка

thumb|Франц Кафка (1906).
Франц Кафка (англ. Franz Kafka; 1883-жыл 3-июль — 1924-жыл 3-июнь) — немис тилинде жазган роман жана аңгеме жазуучу. 20-кылымдын адабиятынын негизги ишмерлеринин бири болуп эсептелет. Анын эмгектеринде реализм жана фантастика элементтери айкалышат. Адатта чыгармаларындагы башкы каармандар таң калычтуу же сюрреалисттик оор кырдаалдарга жана түшүнүксүз коомдук-бюрократиялык бийликке туш болушат. Ошондой эле, анын эмгектери обочолонуу, экзистенциалдык тынчсыздануу, күнөө жана абсурддук темаларын изилдейт делет. Анын белгилүү чыгармаларына "Die Verwandlung" ("Кубулуу"), "Der Process" (Соттук отурум) жана "Das Schloss" (Сарай) кирет. "Кафкачасынан" (Kafkaesque) деген түшүнүк англис тилине анын китептериндегидей абалдарды сүрөттөш үчүн кирген.

 Өмүр таржымалы 
Кафка азыркы Чех Республикасынын бир бөлүгү болгон, ошол убактагы Австро-венгрия империясынын бир бөлүгүндөгү Богемия падышалыгынын борбору Прагада немис тилинде сүйлөгөн орто чарбалуу жөөт үй-бүлөдө жарык дүйнөгө келген. Ал адвокаттыкка окуп, юридикалык билим алгандан кийин камсыздама компаниясына жумушка кирген. Бул ага өзүнүн бош убактысында жазууга аргасыз кылган. Өмүрүнүн аягына чейин Кафка үй-бүлөсү менен жакын досторуна, анын ичинде чыңалган жана расмий мамиледе болгон атасына да, жүздөгөн каттарды жазган. Ал бир нече аялдар менен убалашканы менен бирок эч качан үйлөнгөн эмес. Ал 1924-жылы 40 жашында кургак учуктан каза болгон.

 Чыгармалары 
Айрым чыгармалары Кафканын көзү тирүү кезинде жарыкка чыккан: "Betrachtung" (Байкоо), "Ein Landarzt" (Элеттик дарыгер) аңгемелер жыйнактары жана өз алдынча аңгемелер (мисалы, "Die Verwandlung" сыяктуу) адабий журналдарда жарык көрүп, бирок коомдун көңүлүн көп деле бурган эмес. Кафка бүтпөй калган романдарын, анын ичинде "Der Process", "Das Schloss" жана "Amerika" (ошондой эле Der Verschollene (Дайынсыз жоголгон адам) деген аталыш менен да белгилүү) чыгармаларын досу Макс Бродго жок кылуусун буюрган. Бирок досу Кафканын айткандарын четке кагып, Кафканын өлүмүнөн кийин басып чыгарган. Анын чыгармалары 20-кылымдагы жазуучуларга, сынчыларга, сүрөтчүлөргө жана ойчулдарга таасир тийгизген.

 Булактар 

Категория:Еврей жазуучулары
Категория:Чех жазуучулары
Категория:Австрия-Мажарстан жазуучулары
Категория:Туулгандар 1883-жылы
Категория:Өлгөндөр 1924-жылы
Категория:Арип боюнча жазуучулар
Жек Керуак

thumb|Жек Керуак (1956).
Жек Керуак (англ. Jack Kerouac; туулгандагы аты: Жан-Луи Керуак; 1922-жыл 22-март, АКШ, Массачусетс штаты, Лоуэлл шаары — 1969-жыл 21-октябрь, Флорида, Сент-Питерсберг) — америкалык жазуучу жана акын болгон.

Ал адабий салттык ишенимдерге каршы чыккан киши болгон делет. Уилям С. Берроуз жана Аллен Гинзберг менен катар "Бит" муунунун негиздөөчүсү деп эсептелет. Керуак өзүнөн-өзү проза жаратуу ыкмасы менен таанылган. Анын чыгармалары католик диний ишеними, жазз, башаламандык, буддизм, маңзат, жакырчылык жана саякат сыяктуу темаларды камтыйт. Ал жашырын чөйрөдө белгилүү инсанга айланып, саясий радикалдык элементтеринен улам каршылаш болсо да ал башка "биттер" менен бирге хиппи кыймылынын атасы болгон.

 Өмүр таржымалы 

 Чыгармалары 

Керуак 1969-жылы 47 жаш курагында узак мөөнөттүү аракечтиктен улам ички каноодон көз жумган. Көзү өткөндөн кийин Керуактын адабий кадыр-баркы өсүп, ал эми мурда билинбеген бир нече чыгармалары жарык көргөн. Анын бардык китептери басмаканадан чыгарылган. Алардын арасында "Шаарча жана шаар" (англ. The Town and the City), "Жол бою" (англ. On the Road, 1957), "Доктор Сакс" (англ. Doctor Sax), "Дхарманын бекерпоздору" (англ. The Dharma Bums), "Мехиконун блюздары" (англ. Mexico City Blues), "Жер астындагылар" (англ. The Subterraneans), "Кыйратуучу периштелер" (англ. Desolation Angels), "Кодинин көзүнө көрүнгөндөр" (англ. Visions of Cody), "Деңиз менин бир тууганым" (англ. The Sea Is My Brother) жана "Биг Сур" (англ. Big Sur, 1962) чыгармалары бар.

 Колдонулган адабияттар 
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104-9

 Шилтемелер 
Категория:АКШ жазуучулары
Категория:Акындар
Категория:Туулгандар 1922-жылы
Категория:Өлгөндөр 1969-жылы
Жеймс Жойс

thumb|Жеймс Жойс (1918).
Жеймс Огастин Алоишес Жойс (англ. James Augustine Aloysius Joyce; 1882-жыл 2-февраль — 1941-жыл 13-январь) — ирландиялык роман, кыска аңгеме жазуучу жана акын болгон. Ал заманбап авангардга салым кошкон, 20-кылымдын эң таасирдүү жана маанилүү жазуучуларынын бири деп эсептелет.
thumb|upright|left|Dubliners, 1914

Жойс "Улисс" (англ. Ulysses, 1922) чыгармасы менен таанымал болгон. Анда Гомердин "Одиссеясындагы" эпизоддор бир нече адабий стилдер менен эриш-аркак жүрөт, балким бул аң сезимдин эң көрүнүктүү агымы болушу ыктымал. Башка белгилүү чыгармаларына "Дублиндиктер" (англ. Dubliners, 1914) кыскача аңгемелер жыйнагы, "Сүрөтчүнүн жаш кезиндеги портрети" (англ. A Portrait of the Artist as a Young Man, 1916) жана "Финнеганды эскерүү" (англ. Finnegans Wake, 1939) романдары кирет. Анын башка китептери үч поэзиялык чыгарманы, бир пьесаны, кез-кезде жазып жүргөн журналистикалык материалдарын жана жарык көргөн каттарды камтыйт.

Жойс Дублиндин Ратгар жергесиндеги Брайтон аянты 41 дарегинде төмөн көздөй кеткен жакта орто чарбалуу үй-бүлөдө жарык дүйнөгө келген. Бул апасы төрөлгөн Теренур жергесинен жарым мил алыстыкта жайгашкан. Мыкты студент болгон Жойс христиан бир туугандар иштеткен О'Коннелл мектебине барган. Андан кийин атасынын аракечтигине жана күтүлбөгөн каржы маселелерине карабастан Клонгоус, Белведер иезуит мектептеринде өзгөчөлөнгөн. Ал Дублин университет коллежине тапшырган.

1904-жылы 20 жаштарында Жойс өнөктөшү (кийинчерээк жубайы) Нора Барнакл менен Европа континентине биротоло эмграциялап кеткен. Алар Триестеде, Парижде жана Цюрихте жашашкан. Өмүрүнүн көбүн чет өлкөдө өткөрсө да Жойстун ойдон чыгарылган ааламы Дублинге негизделип, ошол кезде ошол жердеги жакын үй-бүлө мүчөлөрү, душмандары жана достору сыяктуу каармандар менен толукталган. Атап айтканда "Улисс" дал эле ошол шаардын көчөлөрүндөгү жана сейил бактарындагы окуяларды чагылдырат. "Улисс" жарыкка чыккандан кийин көп өтпөй Жойс бул жагдай боюнча "Өзүм үчүн мен ар дайым Дублин жөнүндө жазам, анткени мен Дублиндин жүрөгүнө бара алган болсом, анда мен дүйнөдөгү бардык шаарлардын жүрөгүнө бара алам. Мында ааламдагы бардык нерсе камтылган" деген.

 Өмүр таржымалы 

 Чыгармалары 

 Булактар 

Категория:Ирландия жазуучулары
Категория:Ирланд жазуучулары
Категория:Ирландия
Категория:Туулгандар 1882-жылы
Категория:Өлгөндөр 1941-жылы
Перл Бак

thumb|upright|Пөрл Бак (1932).
Пөрл Сайденстрикер Бак (англ. Pearl Sydenstricker Buck; 1892-жыл 26-июнь — 1973-жыл 6-март) — америкалык жазуучу болгон. Миссионерлердин кызы катары Бак өмүрүнүн көпчүлүк бөлүгүн 1934-жылга чейин Кытайдын Чжэнцзян жергесинде өткөргөн. Анын "Жагымдуу жашоо" (англ. The Good Earth) романы 1931-жылы АКШда бестселлер көркөм чыгарма болгон жана 1932-жылы "Пулитцер" сыйлыгын утуп алган. 1938-жылы ал "Кытайдагы дыйкандардын жашоосун бай жана аябай эпикалык кылып баяндаганы үчүн" адабият боюнча Нобел сыйлыгына татыктуу болгон. Ал адабият боюнча "Нобел" сыйлыгын алган алгачкы америкалык аял болуп калган.

1935-жылы Кошмо Штаттарга кайтып баргандан кийин ал үзүрлүү жазууну улантып, аялдардын жана азчылыктын укуктары үчүн күрөшкөн чыгаан ишмер болуп калган. Ошондой эле ал Азия маданияты тууралуу кенен жазып, азиялыктардын жана аралаш расадагылардын атынан кылган аракеттери үчүн таанымал болгон.

 Өмүр таржымалы 

 Чыгармалары 

 Шилтемелер 

Категория:АКШ жазуучулары
Категория:Нобель сыйлыгынын лауреаттары‎
Категория:Туулгандар 1892-жылы
Категория:Өлгөндөр 1973-жылы